Държавен вестник, бр. 101, 2010 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  101
V. Описаният алгоритъм за определяне на нови 
реимбурсни цени се прилага само за клинични 
пътеки, за които броят на регистрираните през 
2009 г. хоспитализации е по-голям от 0,01 % от 
общия брой хоспитализации. 
Приложение № 11
към чл. 3 
Mетодика за заплащане на дейностите в 
извънболничната ме­дицинска помощ
Раздел І
Mетодика за заплащане на медицинските дейности 
в първичната извънболнична помощ
Чл. 1. (1) Националната здравноосигурителна 
каса (НЗОК) заплаща договорената и извършената 
дейност на изпълнителите на първична извънбол­
нична помощ (ПИМП) съгласно Наредба № 40 от 
2004 г. за определяне на основния пакет от здравни 
дейности, гарантиран от бюджета на НЗОК (обн., 
ДВ, бр. 112 от 2004 г.; изм. и доп., бр. 61 и 102 
от 2005 г., бр. 88 от 2006 г., бр. 2 и 60 от 2009 г. 
и бр. 45 и 62 от 2010 г.) по следните елементи:
1. медицинско обслужване на задължително 
здравно осигурените лица (ЗЗОЛ), включени в 
регистъра на изпълнител на ПИМП, по основен 
пакет за ПИМП съгласно Наредба № 40 от 2004 г.;
2. профилактична дейност по програма „Детско 
здравеопазване“;
3. профилактична дейност по програма „Май­
чино здравеопазване“ на ЗЗОЛ, избрали общо­
практикуващ лекар (ОПЛ) за изпълнител по тази 
програма;
4. диспансерни прегледи на ЗЗОЛ съгласно 
Наредба № 39 от 2004 г. за профилактичните 
прегледи и диспансеризацията (обн., ДВ, бр. 106 
от 2004 г.; изм. и доп., бр. 102 от 2005 г.; бр. 4 и 
60 от 2009 г.) и списъка на заболяванията за деца 
и възрастни, подлежащи на диспансеризация от 
ОПЛ, за които НЗОК заплаща, съгласно прило­
жение по Националния рамков договор (НРД);
5. профилактични прегледи на ЗЗОЛ над 
18-годишна възраст съгласно Наредба № 39 от 
2004 г. за профилактичните прегледи и диспан­
серизацията (обн., ДВ, бр. 106 от 2004 г.; изм. и 
доп., бр. 102 от 2005 г., бр. 4 и 60 от 2009 г.) и 
приложение по НРД;
6. неблагоприятни условия за работа в „Насе­
лени места – центрове на практики с неблагопри­
ятни условия и възнаграждение за работа в тях“, 
определени в методика от управителя на НЗОК, 
по предложение на директорите на районните 
здравноосигурителни каси (РЗОК);
7. преглед на ЗЗОЛ, осъществило правото си 
на избор на изпълнител на ПИМП, регистрирал 
амбулатория на територията на друг здравен район, 
обърнало се към изпълнител на ПИМП инцидентно 
по повод на остро възникнало състояние;
8. за осигуряване на постоянен денонощен дос­
тъп, включително дежурни кабинети на групова 
практика за първична извънболнична медицинска 
помощ, в съответствие с Наредба № 40 от 2004 г. 
за определяне на основния пакет от здравни дей­
ности, гарантиран от бюджета на НЗОК.
(2) Националната здравноосигурителна каса 
заплаща дейностите по ал. 1, когато са извърше­
ни дейностите от основния пакет и са назначени 
всички изисквани медицински дейности съгласно 
приложенията, нормативните изисквания и когато 
ЗЗОЛ, на които е оказана медицинската помощ, 
са с непрекъснати осигурителни права към датата 
на извършване на медицинската услуга.
(3) Националната здравноосигурителна каса 
заплаща на изпълнителите на първична извън­
болнична медицинска помощ дейностите по цени 
съгласно приложение № 1.
Чл. 2. (1) Заплащането по чл. 1, ал. 1, т. 1 се 
определя в зависимост от възрастта и броя на:
1. задължително здравноосигурените лица с 
постоянен избор при изпълнителя на ПИМП;
2. задължително здравноосигурените лица, напра­
вили временен избор при изпълнителя на ПИМП.
(2) Броят на ЗЗОЛ по ал. 1, т. 1 се намалява с 
броя на лицата по ал. 1, т. 2, които са направили 
временен избор при друг изпълнител на ПИМП, 
за периода на временния избор.
(3) Броят на ЗЗОЛ по ал. 1 се определя към 
последно число на месеца или датата на прекра­
тяване на договора.
(4) Когато договорът е сключен или прекратен 
през текущия месец, заплащането се изчислява 
пропорционално на календарните дни на действие 
на договора през месеца.
(5) Плащането по чл. 1, ал. 1, т. 1 се извършва 
месечно след проверка по:
1. фактура;
2. спецификация;
3. първите екземпляри на регистрационни­
те форми за избор за новорегистрирани ЗЗОЛ, 
придружени с електронен отчет в определен от 
НЗОК формат;
4. електронен отчет за извършената дейност, 
отразена в амбулаторни листове в определен от 
НЗОК формат.
Чл. 3. (1) Заплащането по чл. 1, ал. 1, т. 2 се 
дължи:
1. за извършен профилактичен преглед при лица 
на възраст от 0 до 18 години съгласно изискванията 
на Наредба № 39 от 2004 г. за профилактичните 
прегледи и диспансеризацията;
2. за извършена задължителна планова иму­
низация или реимунизация (в т. ч. проба Манту) 
съгласно Имунизационния календар на Република 
България, приложение № 1 към чл. 2, ал. 2 от На­
редба № 15 от 2005 г. за имунизациите в Република 
България (обн., ДВ, бр. 45 от 2005 г.; изм. и доп., 
бр. 82 от 2006 г., бр. 5 и 106 от 2007 г. и бр. 57 
от 2009 г.) на лице на възраст от 0 до 18 години;
3. общият брой на заплатените имунизации на 
едно лице не може да надвишава максималния брой.
(2) Плащането на изпълнителя на ПИМП по 
чл. 1, ал. 1, т. 2 се извършва месечно след проверка 
по фактура, спецификация, месечни отчети и елек­
тронен отчет за извършената дейност по програма 
„Детско здравеопазване“, отразена в амбулаторните 
листове в определен от НЗОК формат. 
Чл. 4. (1) Заплащането по чл. 1, ал. 1, т. 3 се 
дължи за извършен преглед на лице, включено в 
програма „Майчино здравеопазване“ при изпъл­
нителя на ПИМП.